CELEX: 32015R0679
Language: hu
Date: 2015-04-29 00:00:00
Title: A Bizottság (EU) 2015/679 végrehajtási rendelete (2015. április 29.) az (EU) 2015/360 bizottsági végrehajtási rendelet által a sertéshús tekintetében előírt magántárolási támogatás iránti kérelmek benyújtásának felfüggesztéséről

30.4.2015   
            
            
               HU
            
            
               Az Európai Unió Hivatalos Lapja
            
            
               L 111/27
            
         A BIZOTTSÁG (EU) 2015/679 VÉGREHAJTÁSI RENDELETE
   (2015. április 29.)
   az (EU) 2015/360 bizottsági végrehajtási rendelet által a sertéshús tekintetében előírt magántárolási támogatás iránti kérelmek benyújtásának felfüggesztéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az egyes mezőgazdasági termékek magántárolásához nyújtható közösségi támogatás odaítélésére vonatkozó közös szabályok megállapításáról szóló, 2008. augusztus 20-i 826/2008/EK bizottsági rendeletre (2) és különösen annak 23. cikke (3) bekezdésének a) és c) pontjára,
   mivel:
   
               (1)
            
            
               A piaci helyzet vizsgálata és az (EU) 2015/360 bizottsági végrehajtási rendelet (3) által a sertéshús tekintetében előírt magántárolási támogatás felhasználása alapján indokolt fontolóra venni a támogatási rendszer lezárását. A támogatási rendszer lezárására vonatkozó rendeletet a Bizottság véleményezésre be kívánja nyújtani a mezőgazdasági piacok közös szervezésével foglalkozó bizottságnak. Azonban már ez a szándék is azt kockázatot hordozza magában, hogy túl sok támogatási kérelem kerül benyújtásra.
            
         
               (2)
            
            
               Ezért az (EU) 2015/360 bizottsági végrehajtási rendelet által előírt támogatás iránti kérelmek benyújtását fel kell függeszteni, valamint el kell utasítani egyes, a felfüggesztési időszak kezdete előtt benyújtott kérelmeket.
            
         
               (3)
            
            
               A spekuláció elkerülése érdekében indokolt előírni, hogy e rendelet az Európai Unió Hivatalos Lapjában való kihirdetését követő napon lépjen hatályba,
            
         ELFOGADTA EZT A RENDELETET:
   1. cikk
   (1)   Az (EU) 2015/360 végrehajtási rendelet 2. cikkének alkalmazását a 2015. május 2-tól2015. május 8-ig tartó időszakban fel kell függeszteni. Az említett időszakban benyújtott szerződéskötési kérelmek nem fogadhatók el.
   (2)   Azokat a 2015. április 29-től benyújtott kérelmeket, amelyekről az (1) bekezdés szerinti időszakban született volna döntés, el kell utasítani.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. április 29-én.
      
         
            a Bizottság részéről,
         
         
            az elnök nevében,
         
         Jerzy PLEWA
         
            mezőgazdasági és vidékfejlesztési főigazgató
         
      
   
   
      (1)  HL L 347., 2013.12.20., 671. o.
   
   
      (2)  HL L 223., 2008.8.21., 3. o.
   
   
      (3)  A Bizottság 2015. március 5-i (EU) 2015/360 végrehajtási rendelete a sertéshús magántárolási rendszerének bevezetéséről és a magántárolási támogatás összegének előre történő megállapításáról (HL L 62., 2015.3.6., 16. o.).